ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ

«Գնումների աջակցման կենտրոն» ՊՈԱԿ-ում 05.08.2016թ. ստացվել է բողոք:

Բողոք բերող անձ` «Լոկատոր» ՓԲԸ

Պատվիրատու` Մեծ Այրումի գյուղապետարան

**Գնման ընթացակարգի ծածկագիրը և առարկան`** «ԼՄՄԱԳ-ՊԸԱՊՁԲ-16/01» ծածկագրով պարզեցված ընթացակարգ, հակակարկտային կայանների ձեռքբերում և տեղակայում:

**Բողոքի առարկան և պահանջը`**

1. Կիրառել ժամանակավոր միջոց և կասեցնել կողմերի միջև պայմանագրի կնքման մասին որոշումը:
2. Դադարեցնել «ԼՄՄԱԳ-ՊԸԱՊՁԲ-16/01» ծածկագրով պարզեցված ընթացակարգի գնահատող հանձնաժողովի նիստի թիվ 4 արձանագրության համաձայն` «Լոկատոր» ՓԲԸ-ի հայտը մերժելու մասին որոշումը:
3. Պայմանագիր կնքած լինելու դեպքում` հայտարարել «ԼՄՄԱԳ-ՊԸԱՊՁԲ-16/01» ծածկագրով պարզեցված ընթացակարգն ապօրինի:

Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**